CELEX: 32017D1839
Language: mt
Date: 2017-10-09 00:00:00
Title: Deċiżjoni ta' Implimentazzjoni tal-Kummissjoni (UE) 2017/1839 tad-9 ta' Ottubru 2017 li temenda d-Deċiżjoni ta' Implimentazzjoni 2013/426/UE dwar miżuri għall-prevenzjoni tal-introduzzjoni fl-Unjoni tal-virus tad-deni Afrikan tal-ħnieżer minn ċerti pajjiżi terzi jew partijiet tat-territorju ta' pajjiżi terzi li fihom il-preżenza ta' dik il-marda hija konfermata u li tħassar id-Deċiżjoni 2011/78/UE (notifikata bid-dokument C(2017) 6672) (Test b'rilevanza għaż-ŻEE. )

11.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 261/22
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/1839
   tad-9 ta' Ottubru 2017
   li temenda d-Deċiżjoni ta' Implimentazzjoni 2013/426/UE dwar miżuri għall-prevenzjoni tal-introduzzjoni fl-Unjoni tal-virus tad-deni Afrikan tal-ħnieżer minn ċerti pajjiżi terzi jew partijiet tat-territorju ta' pajjiżi terzi li fihom il-preżenza ta' dik il-marda hija konfermata u li tħassar id-Deċiżjoni 2011/78/UE
   
      
         (notifikata bid-dokument C(2017) 6672)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (1), u b'mod partikolari l-Artikolu 22(6) tagħha,
   Billi:
   
               (1)
            
            
               Id-deni Afrikan tal-ħnieżer huwa infezzjoni li tittieħed ħafna u fatali tal-ħnieżer domestiċi u taċ-ċingjali, li kapaċi tinfirex malajr, l-aktar minn prodotti miksuba minn annimali infettati u oġġetti inanimati li jkunu kkontaminati.
            
         
               (2)
            
            
               Minħabba s-sitwazzjoni tad-deni Afrikan tal-ħnieżer fir-Russja u fil-Belarussja, il-Kummissjoni adottat id-Deċiżjoni ta' Implimentazzjoni 2013/426/UE (2), li tistabbilixxi miżuri li jipprevedu fost l-oħrajn it-tindif u d-diżinfezzjoni xierqa tal-“vetturi tal-bhejjem” wara li jkunu ttrasportaw annimali ħajjin u li jidħlu fl-Unjoni minn dawk iż-żewġ pajjiżi. L-istess miżuri ġew estiżi għall-Ukrajna bid-Deċiżjoni ta' Implimentazzjoni tal-Kummissjoni (UE) 2015/1752 (3).
            
         
               (3)
            
            
               Wara notifiki riċenti ta' tifqigħat tad-deni Afrikan tal-ħnieżer fil-Moldova, il-miżuri eżistenti ta' tindif u diżinfezzjoni previsti fid-Deċiżjoni ta' Implimentazzjoni 2013/426/UE għandhom jiġu estiżi wkoll għall-vetturi li jidħlu fl-Unjoni mill-Moldova.
            
         
               (4)
            
            
               Għaldaqstant, kif previst fl-Anness I tad-Deċiżjoni ta' Implimentazzjoni 2013/426/UE, il-lista tal-pajjiżi terzi u tal-partijiet tat-territorju ta' pajjiżi terzi fejn il-preżenza tal-virus tad-deni Afrikan tal-ħnieżer hija kkonfermata għandha tiġi emendata skont dan.
            
         
               (5)
            
            
               Il-miżuri previsti f'din id-Deċiżjoni huma konformi mal-fehma tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Fl-Anness I tad-Deċiżjoni ta' Implimentazzjoni 2013/426/UE, il-kelma “il-Moldova” tiddaħħal wara l-kelma “il-Belarussja”.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, id-9 ta' Ottubru 2017.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 24, 30.1.1998, p. 9.
   
      (2)  Id-Deċiżjoni ta' Implimentazzjoni tal-Kummissjoni 2013/426/UE tal-5 ta' Awwissu 2013 dwar miżuri għall-prevenzjoni tal-introduzzjoni fl-Unjoni tal-virus tad-deni Afrikan tal-ħnieżer minn ċerti pajjiżi terzi jew partijiet tat-territorju ta' pajjiżi terzi li fihom il-preżenza ta' dik il-marda hija konfermata u li tħassar id-Deċiżjoni 2011/78/UE (ĠU L 211, 7.8.2013, p. 5).
   
      (3)  Id-Deċiżjoni ta' Implimentazzjoni tal-Kummissjoni (UE) 2015/1752 tad-29 ta' Settembru 2015 li temenda d-Deċiżjoni ta' Implimentazzjoni 2013/426/UE dwar miżuri għall-prevenzjoni tal-introduzzjoni fl-Unjoni tal-virus tad-deni Afrikan tal-ħnieżer minn ċerti pajjiżi terzi jew partijiet tat-territorju ta' pajjiżi terzi li fihom il-preżenza ta' dik il-marda hija konfermata u li tħassar id-Deċiżjoni 2011/78/UE (ĠU L 256, 1.10.2015, p. 17).